[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.7.2008

KOM(2008) 452 endelig

2006/0206 (COD)

KOMMISSIONENS UDTALELSE

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget tilEUROPA-PARLAMENTETS OG RÅDETS FORORDNINGom eksportforbud og sikker oplagring af metallisk kviksølv

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0206 (COD)

KOMMISSIONENS UDTALELSE

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til EUROPA-PARLAMENTETS OG RÅDETS FORORDNING om eksportforbud og sikker oplagring af metallisk kviksølv

1. Baggrund

Sagsforløb

Den 26. oktober 2006 forelagde Kommissionen Europa-Parlamentet og Rådet et forslag til forordning om eksportforbud og sikker oplagring af metallisk kviksølv til vedtagelse efter proceduren med fælles beslutningstagning i henhold til EF-traktatens artikel 251.

Det Europæiske Økonomiske og Sociale Udvalg afgav sin udtalelse den 25. april 2007.

Europa-Parlamentets vedtog sin holdning ved førstebehandlingen den 20. juni 2007

Rådets fastlagde sin fælles holdning den 20. december 2007. Europa-Parlamentet fastlagde sin holdning ved andenbehandlingen den 21. maj 2008.

2. Formålet med Kommissionens forslag

Den 28. januar 2005 vedtog Kommissionen en meddelelse til Rådet og Europa-Parlamentet om en fællesskabsstrategi for kviksølv (KOM(2005) 20 endelig).

Foranstaltning 5 lyder: "Som aktivt bidrag til en foreslået global indsats for at afvikle den primære kviksølvproduktion og hindre, at overskud genindføres på markedet …, vil Kommissionen foreslå en ændring af forordning (EF) nr. 304/2003 for at få afviklet kviksølveksporten fra Fællesskabet inden 2011."

Under foranstaltning 9 vil " Kommissionen træffe foranstaltninger for, at midlertidig oplagring af kviksølv fra kloralkaliindustrien kan foretages efter en tidsplan, som er i overensstemmelse med den påtænkte afvikling af kviksølveksporten inden 2011 . I første omgang vil Kommissionen undersøge mulighederne for en aftale med industrien ."

Rådet vedtog den 24. juni 2005 sine konklusioner om kviksølvstrategien. Rådet gav udtryk for sin tilfredshed med meddelelsen og understregede " betydningen af forslaget om at afvikle eksporten af kviksølv fra Fællesskabet ". Det opfordrede også Kommissionen " til at træffe foranstaltninger hurtigst muligt ... for at forelægge passende forslag " om navnlig " afvikling af eksport af kviksølv fra Fællesskabet og foranstaltninger til sikker opbevaring eller lagring af kviksølv fra bl.a. kloralkali-industrien efter en tidsplan, som er i overensstemmelse med den påtænkte afvikling af kviksølveksporten ".

Den 14. marts 2006 vedtog Europa-Parlamentet en beslutning, hvori den priste strategien, idet den understregede " betydningen af et proaktivt forslag fra Kommissionen om at afvikle eksporten af metallisk kviksølv... fra Fællesskabet " og anmodede Kommissionen om " at sikre, at alt kviksølv fra kloralkaliindustrien oplagres sikkert ".

Forslaget til Europa-Parlamentets og Rådets forordning sigter derfor mod at føre strategiens foranstaltning 5 og 9 ud i livet ved at forbyde eksport af metallisk kviksølv fra Fællesskabet samt at sikre, at dette kviksølv ikke genindføres på markedet, og at det oplagres sikkert. Det grundlæggende formål er at begrænse yderligere tilførsler til den globale mængde kviksølv, der allerede er udledt.

3. Kommissionens bemærkninger

3.1 Generelt

På plenarmødet den 21. maj 2008 vedtog Europa-Parlamentet en kompromispakke bestående af 22 ændringer, som var blevet aftalt med Rådet med henblik på at nå til enighed under andenbehandlingen.

Disse ændringer vedrører i det væsentlige

- eksportforbuddets anvendelsesområde (udvidet til at omfatte to kviksølvforbindelser og -blandinger med et højt kviksølvindhold, så det forhindres, at forbuddet mod eksport af metallisk kviksølv omgås)

- datoen for eksportforbuddets ikrafttræden (den 15. marts 2011 i stedet for den 1. juli 2011)

- vedtagelse af særlige acceptkriterier efter udvalgsproceduren forudsætter informationsudveksling og udarbejdelse af en rapport om sikre bortskaffelsesmuligheder (solidificering)

- udvidelse af rapporteringskravene og

- en skærpet revisionsklausul.

Kommissionen accepterer alle disse ændringer, da de er i tråd med det overordnede mål med forslaget og dets generelle aspekter.

3.2 Ændret forslag

I henhold til i EF-traktatens artikel 250, stk. 2, ændrer Kommissionen sit forslag som beskrevet ovenfor.